
     REPUBLIKA HRVATSKA
	DUBROVAČKO - NERETVANSKA ŽUPANIJA
                 OPĆINA MLJET
                Općinski načelnik


KLASA:	972-03/25-01/03
URBROJ:	2117-03-25-1
Babino Polje,	05.06.2025.

Na temelju članka 25. stavka 1. Zakona o regionalnom razvoju Republike Hrvatske  („Narodne novine broj 147/14, 123/17, 118/18), članka 26. stavka 1. Zakona o sustavu strateškog planiranja i upravljanja razvojem Republike Hrvatske (″Narodne novine“ broj 123/17, 151/22), članka 2. stavka 1. točke 9. Uredbe o smjernicama za izradu akata strateškog planiranja od nacionalnog značaja i od značaja za JLP(R)S (″Narodne novine“ broj 89/18, 151/22) i članka 53. stavak 1. točka 30. Statuta Općine Mljet („Službeni glasnik Općine Mljet broj 2/21 i 5/21-ispravak), Općinski načelnik Općine Mljet dana 05. lipnja 2025. godine donosi:
O  D L  U  K  U
o pokretanju postupka izrade Provedbenog programa Općine Mljet 
za razdoblje 2025. - 2029. godine
(131/2025-PAO)

Članak 1.
Ovom se Odlukom pokreće postupak izrade Provedbenog programa Općine Mljet za razdoblje 2025. - 2029. godine.

Članak 2.
Provedbeni program je kratkoročni akt strateškog planiranja kojim će se definirati posebni ciljevi za provedbu strateških ciljeva za daljnji razvoj Općine Mljet u skladu s definiranim ciljevima Nacionalne razvojne strategije RH 2020-2030.

Članak 3.
Provedbeni program razvoja bit će usmjeren na definiranje osnovnih polazišta daljnjeg uravnoteženog razvoja Općine Mljet, utemeljenog na održivom i učinkovitom korištenju raspoloživih resursa, sukladno načelu partnerstva i suradnje te ostalim temeljnim načelima politike regionalnog razvoja.

Članak 4.
Općinski načelnik imenovao je koordinatora za strateško planiranje koji će sudjelovati u cijelom postupku izrade Provedbenog programa, a za administrativno-tehničke poslove zadužen je Jedinstveni upravni odjel.

Članak 5.
O ovoj Odluci informirat će se javnost sukladno odredbama Zakona o sustavu strateškog planiranja i upravljanja razvojem Republike Hrvatske, objavom na službenim stranicama Općine Mljet.




Članak 6.
Ova Odluka stupa na snagu danom donošenja, te se objavljuje u „Službenom glasniku Općine Mljet“ i unosi u propisane registre i objavljuje u skladu sa Zakonom o pravu na pristup informacijama („Narodne novine“ broj: 25/13, 85/15 i 69/22) i općim aktima Općine Mljet.


	DOSTAVITI:						Općinski načelnik:
1. Službeni glasnik					
2. Registar akata					Đivo Market, dipl. ing.
3. Mrežna stranica
4. Pismohrana

